Referat fra møte i Læringsmiljøutvalget 09.09.2025 
 
Til stede: Anita Gundrosen (møteleder), Lars Solberg, Rolf-Eirik Bexrud, Nina Fladeby, Mette Mo Jakobsen, Ingrid Kvalheim, Sunnøve M. Sønderby, Ole-Andreas Gussøy Vorland, Solveig Berge (referent). 
Til stede (observatører): Morten Solberg Møller, Tone Skråning, Elise Ager, Anne-Lise Eng. 
Forfall (observatører): Soad Hirkjølen, Aina Karlstad.

Sak 24/2025: Valg av leder og nestleder for studieåret 2025/2026
Med bakgrunn i LMUs mandat skal det hvert år foretas valg av leder og nestleder. Utvalget velger etter lovens § 10-10 hvert år leder vekselvis blant de ansattes og studentenes representanter. For studieåret 2025/2026 er det en representant fra studentene som skal lede utvalget. Kandidater til valget:
Leder for LMU for 2025/2026: Lars Solberg, nestleder arbeidsutvalget til Studentparlamentet (LUSP – GLU 5-10).
Nestleder for LMU for 2025/2026: Anita Gundrosen, seksjonsleder i seksjon for studentoppfølging.
Vedtak: Foreslåtte kandidater ble valgt av LMU.

Sak 00/2025: Godkjenning av saksliste og innkalling. 
Godkjent.

Sak 1/2025: Kort orientering fra Studentparlamentet (SpiØ) om pågående saker/arbeid knyttet til læringsmiljøet v/Lars Solberg. 
· SpiØ jobber med å fylle opp alle studentrådene. 
· Tillitsvalgtopplæring (kulltillitsvalgte) gjennomføres 18. september. Dette gjøres i samarbeid med HiØ.
· Markering av verdensdagen for psykisk helse skjer torsdag 8. oktober på begge campuser. 
· PR- og rekrutteringsansvarlig har som mål for studieåret å skape mer oppmerksomhet rundt sakene det jobbes med i SpiØ. 
· SpiØ fortsetter med Promodager (kakedager) dette studieåret, for å skape blest om saker det jobbes med i parlamentet. 
 Anita Gundrosen informerte også om at Samarbeidsavtalen mellom HiØ og SpiØ (gyldig fra juli 2025) nå er gjennomgått nå med alle ledere på alle nivåer i organisasjonen. 

Sak 2/2025: Kort orientering om pågående arbeid/saker knyttet til læringsmiljøet i UKU og i kollegiet Pro-dekan utdanning v/Mette Mo Jakobsen
· Ny Pro-rektor for utdanning og samfunnskontakt starter i stillingen i oktober/november. Møter i Utdanningskvalitetsutvalget (UKU) er derfor satt i bero inntil videre. 
· Grunnet strukturendring er nå Mo Jakobsen eneste pro-dekan utdanning. Møtene i kollegiet er derfor satt i bero inntil pro-rektor utdanning og samfunnskontakt er på plass.
· Gjennomgang av status på to aktuelle saker det har blitt jobbet med:
 
1) Prosjektet Kultur for utdanningskvalitet – emnenivå​: 
Gjennomført:
· “Studenters evaluering av emnet” er anbefalt mal for skriftlig emneevaluering
· “Evaluering for læring og utvikling” er en ressursside for studenter og ansatte ved høgskolen Evaluering for læring og utvikling – Høgskolen i Østfold
Pågår:
· Det bør gjennomføres en pilot på IIØ studieåret 2025-2026 med bruk av semesterevaluering som alternativ til skriftlig sluttevaluering i hvert enkelt emne.
· Det planlegges for et digitalt webinar for fagansatte høsten 2025 med temaet evaluering som praksis. 
· For ytterligere informasjon se sluttrapport.

2) Utkast til handlingsplan for internasjonalisering – denne er nå på høring i organisasjonen. Viktige punkter er:
a. Internasjonalisering hjemme
b. Studentmobilitet
Innspill fra LMU: det er ønskelig med en ny orientering i LMU etter høringsrunden og når tiltak er satt i verk. 

· Informasjon om det nye emnet ING10325 Ingeniører i team. Studentene i dette tverrfaglige emnet har gjennomført prosjektarbeid i team, som inkluderer praktisk feltarbeid med overnatting ute i telt i skogen. Målsetningene er kunnskap om og praktisk erfaring om prosjektarbeid i teams, samt å bli kjent med hverandre og lærerne.  Foreløpig tilbakemeldinger fra studenter er blandet, men mange uttrykte at dette var positiv læring og gav mulighet for å bli kjent for mange.
Innspill fra LMU: miljø og bærekraft er viktige temaer også i vårt eget campusutviklingsprosjekt. Kan vi få til et samarbeid mellom fagansatte, med ekspertise på feltet, og administrasjonen? Det er også interessant å få med studenter som har utviklet kompetanse på feltet.

Sak 25/2025: SiØ orienterer om deres aktiviteter i studiestart, v/Morten Solberg Møller.
· Jobbet med å spre informasjon i studiestart om våre tilbud: klasseromsbesøk, SoMe-kanaler og stands.
· SiØ bok har fått nytt tilbud: klikk & hent/ klikk & send.
· Studentlivskoordinator jobber med å promotere lag- og foreninger på campus, samt mulighet for å motta veiledning og hjelp dersom man ønsker å starte opp en forening. 
· Gjenbruksdagen ble gjennomført 2. september. Veldig synlig arrangement på campus (Remmen) som fikk mye oppmerksomhet. HSS bidro med viktig dugnadshjelp. 
· Lag- og foreningsdag ble gjennomført 28. august. Samarbeid mellom HSS/FSS og SiØ. Gjennomført på Remmen, og holdes i Fredrikstad 18. september. Dette skal videreføres

Sak 26/2025: Kvartalsrapport Si ifra, orienteringssak v/nestleder LMU. 
Orientering om innkomne saker til Si ifra for 2. kvartal 2025.

Sak 27/2025: Midler til læringsmiljøtiltak høsten -25, v/nestleder LMU.
I budsjettet for 2025 fikk LMU tildelt midler som kan deles ut til læringsmiljøtiltak etter søknad. Status for arbeidet:
· Midlene utlyses til studenter og ansatte i september. Informasjonen spres til SpiØ som formidler videre til alle tillitsvalgte. Det lages SoMe sak som publiseres av HiØ, SpiØ og SiØ.
· Søknadsfrist settes til 14. oktober. Det søkes via nettskjema. Søknadene behandles i LMU den 28. oktober.

Sak 28/2025: Orientering om aktuelle konferanser og seminarer for LMUs medlemmer høsten 2025. v/ nestleder LMU.
LÆR-VEL: Nasjonalt kompetansenettverk for studenters læringsmiljø og velferd arrangerer flere nettseminarer denne høsten, samt årskonferanse i desember: https://site.nord.no/studenterssuksess/arrangementer-2025/ 
Universell forum arrangeres på UiO den 28. November.

Sak 29/2025: Planarbeid 2026: LMUs forslag til intern driftsramme, v/nestleder LMU.
For å legge grunnlag for styrets behandling av midler til utvalgene bes utvalgene fremme forslag til aktivitet i utvalget med beskrivelse og budsjettforslag. Frist 1. oktober.  
Vedtak: Forslag til driftsramme for LMU 2026 ble godkjent.

Sak 30/2025: Årsplan for Læringsmiljøutvalget 2025/2026 v/nestleder LMU.
Gjennomgang av årsplan for LMU: faste poster og fokusområder. Fokusområdene til årsplan 2025/2026 ble utarbeidet i fellesskap på LMUs seminar i semesterstart. Noen saker fra 2024/2025 videreføres for å sikre systematisk oppfølging av saker. Det ble også foreslått av medlemmene at det er ønskelig at LMU starter arbeidet med å rette fokus mot en aktiv ruspolicy på campus, inkludert holdningsskapende arbeid rundt rusbruk.
Vedtak: Årsplan vedtatt med de nevnte endringer.

